
				Specialijų pirkimo sąlygų
1 priedas
„Techninė specifikacija“
 

VIEŠOJO SEKTORIAUS KIBERNETINIO SAUGUMO BŪKLĖS ANALIZĖS TECHNINĖ SPECIFIKACIJA

I SKYRIUS 
SITUACIJOS APRAŠYMAS

1. 2022 m. gruodžio 14 d. Europos Parlamento ir Tarybos direktyva (ES) 2022/2555 dėl priemonių aukštam bendram kibernetinio saugumo lygiui visoje Sąjungoje užtikrinti, kuria iš dalies keičiamas Reglamentas (ES) Nr. 910/2014 ir Direktyva (ES) 2018/1972 ir panaikinama Direktyva (ES) 2016/1148 (TIS 2 direktyva) ir kuri perkelta į Lietuvos Respublikos kibernetinio saugumo įstatymą (toliau – KSĮ), numato, kad didėjant kibernetinėms grėsmėms organizacijos turi būti pasiruošusios užtikrinti savo tinklų ir sistemų saugumą, nes kibernetiniai incidentai gali turėti rimtų pasekmių tiek jų veiklai, tiek visuomenei. KSĮ bus taikomas skirtinguose sektoriuose veikiančioms įmonėms, viešojo sektoriaus institucijoms ir fiziniams asmenims, kurie bus įtraukti į kibernetinio saugumo subjektų registrą.
1. Preliminariais Nacionalinio kibernetinio saugumo centro prie Krašto apsaugos ministerijos (toliau – NKSC) turimais duomenimis, valstybės informacinius išteklius valdančių ir /ar tvarkančių organizacijų kibernetinio saugumo būklė kelia susirūpinimą. Iš apklaustųjų tik 32 proc. visiškai atliko rizikos ir atitikties vertinimą ir pateikė atskaitas NKSC. Atsižvelgiant į šį siauros apimties vertinimą, būtina atlikti išsamų kibernetinio saugumo būklės vertinimą, kuris apimtų visą viešąjį sektorių. Vertinimo rezultatai leistų identifikuoti problemas, iššūkius ir parinkti tinkamiausius jų mažinimo ir šalinimo būdus.

II SKYRIUS 
PIRKIMO OBJEKTAS

1. Perkančioji organizacija – Krašto apsaugos ministerija (toliau – Perkančioji organizacija).
1. Pirkimo objektas – apklausos, atliekamos viešojo sektoriaus kibernetinio saugumo būklei nustatyti ir analizei pateikti, paslauga siekiant nustatyti kibernetinio saugumo brandos didinimo kryptis, prioritetus ir priemones.
1. Tikslas – parengti išsamią ir duomenimis grįstą analizę, kuri padėtų nustatyti kibernetinio saugumo stiprinimo prioritetus, kryptis ir priemones viešajame sektoriuje.
1. Tikslinė auditorija – į KSĮ 1 ir 2 prieduose nurodytus sektorius patenkančios viešojo sektoriaus organizacijos, atitinkančios šiuos kriterijus:
· valstybės, regioninio ir savivaldybių lygmens;
· biudžetinės, viešosios, valstybės / savivaldybių įmonės.
1. Siekiamas poveikis – didesnė viešojo sektoriaus organizacijų kibernetinė branda, didesnis atsparumas kibernetiniams incidentams.

III SKYRIUS 
REIKALAVIMAI

1. Veiklos vykdymo metu reikia atlikti šias užduotis:
7. Surinkti viešojo sektoriaus organizacijų duomenis apie jų kibernetinio saugumo būklę. Pavyzdinė apklausos metu renkamos informacijos struktūra pateikta priede.
Informacija reikalinga siekiant nustatyti sritis, kurios organizacijos lygiu kelia daugiausia iššūkių. Ši informacija leis suteikti tikslingą pagalbą didžiausią susirūpinimą keliančioms sritims ir stiprinti jų kibernetinį saugumą.
7. Pateikti bendrą viešojo sektoriaus, suklasifikuoto pagal KSĮ 1 ir 2 prieduose nurodytus sektorius ir šios specifikacijos 6 punkte nurodytus kriterijus, kibernetinio saugumo būklės paveikslą bei nustatyti brandos lygį.
Informacija reikalinga siekiant sudaryti bendrą viešojo sektoriaus kibernetinio saugumo brandos paveikslą. Ši informacija leis nustatyti esamas tendencijas, organizacijas, kurioms labiausiai reikalinga pagalba, ar jų tipus bei kryptingiau parinkti priemones ir tikslingiau taikyti veiksmus, kartu racionaliai naudojant tam reikalingus resursus.
7. Pateikti detalizuotą atskirų viešojo sektoriaus, suklasifikuoto pagal KSĮ 1 ir 2 prieduose nurodytus sektorius ir šios specifikacijos 6 punkte nurodytus kriterijus, sričių kibernetinio saugumo būklės paveikslą pagal šios specifikacijos 8.1 ir 10.1 papunkčiuose nurodytą informaciją, išskiriant procesų brandos vertinimą, naudojamas technologijas ir kitus aktualius dalykus. 
Informacija reikalinga siekiant sudaryti detalizuotą viešojo sektoriaus kibernetinio saugumo brandos paveikslą.
7. Nustatyti pagrindines kryptis ir prioritetus. Pateikti rekomendacijų, kokios priemonės nacionaliniu, sektoriniu ir organizacijos mastu padėtų viešojo sektoriaus organizacijoms didinti kibernetinio saugumo brandą. 
Remiantis surinkta informacija, rengiamoje analizėje pateikti galimų priemonių parinkimo ir tolesnių veiksmų rekomendacijas. Šios informacijos pagrindu bus planuojamos konkrečios pagalbos priemonės.  
1. Duomenų rinkimo reikalavimai:
8. Duomenims apie viešojo sektoriaus organizacijų kibernetinio saugumo būklę surinkti turi būti pasirinktas modelis, kuris geriausiai visapusiškai atskleistų organizacijos kibernetinio saugumo būklę (pavyzdinė renkamos informacijos struktūra pateikta šios specifikacijos priede).
8. Duomenims surinkti turi būti naudojami pirminių duomenų surinkimo būdai: apklausos, susitikimai, interviu. Ne mažiau kaip 5 proc. duomenų turi būti surinkta susitikimų ir / ar interviu metu, sudarant sąlygas surinkti daugiau papildomos ir atsakymus išplečiančios informacijos. 
8. Apklausos formoje turi būti sudaryta galimybė išplėsti atsakymą ir pateikti daugiau su klausimu susijusių detalių.
8. Renkant duomenis naudojamos reprezentatyvios imtys (apskaičiuojant imties dydį atsižvelgiama į charakteristikas: patikimumas – ne mažiau kaip 90 proc., paklaida – ne daugiau kaip 2 proc.), leidžiančios daryti statistiškai reikšmingas išvadas.
8. Renkant duomenis organizacijos turi būti apklausiamos proporcingai, kad KSĮ 1 ir 2 prieduose nurodyti sektoriai būtų reprezentuojami[footnoteRef:1] tolygiai ir šios specifikacijos 6 punkte nurodyti kriterijai taip pat būtų reprezentuojami tolygiai.  [1:  Esant nuokrypiui turi būti pateikti jį pagrindžiantys argumentai.] 

8. Perkančiajai organizacijai turi būti pateiktos apklausos formos, surinkti pirminiai bei susisteminti duomenys. Taip pat pridedama visa su duomenų imčių sudarymu, duomenų atranka bei analize susijusi medžiaga. Paslaugos teikėjas dokumentus pateikia elektronine forma.
1. Duomenų analizės reikalavimai: 
9. Duomenų apie viešojo sektoriaus organizacijų kibernetinio saugumo būklę analizei parengti turi būti pasirinktas tarptautiniu lygiu pripažįstamas brandos modelis.
9. Turi būti išanalizuotas organizacijos taikomų saugumo užtikrinimo priemonių pakankamumas, techninių priemonių eksploatavimo laikotarpis, atnaujinimo dažnumas, atnaujinimo / įsigijimo prioritetai ir kiti aktualūs aspektai.
11. Apklausos duomenų analizės dokumento reikalavimai: 
11.1. Įvadas: 
Aprašyti analizės tikslą, aktualumą, naudą, nurodyti uždavinius tikslui pasiekti, tyrimo apimtis, naudojamus tyrimo metodus, modelius ir standartus.
11.2. Viešojo sektoriaus kibernetinio saugumo būklė:
11.2.1. remiantis surinkta informacija, pateikti ir aprašyti bendrą viešojo sektoriaus paveikslą ir brandą pagal 10.1 papunktyje nurodytą pasirinktą modelį; 
11.2.2. aprašyti bendras tendencijas ir specifinius iššūkius, kylančius atskiroms organizacijų grupėms; 
11.2.3. pateikti detalizuotą informaciją apie organizacijų atskirų sričių kibernetinio saugumo būklę pagal šios specifikacijos 8.1 ir 10.1 papunkčiuose nurodytus pasirinktus modelius, išskiriant procesų brandos vertinimą, naudojamas technologijas ir kitus aktualius dalykus.
11.3. Viešojo sektoriaus organizacijų kibernetinio saugumo stiprinimo kryptys ir rekomendacijos:
Pasiūlyti veiksmus, rekomendacijas, kibernetinio saugumo stiprinimo kryptis bei prioritetus, įvertinant paslaugų kritiškumą, veiksmų efektą ir pan.
11.4. Priedai:
11.4.1. nurodyti bibliografinius ir kitus šaltinius;
11.4.2. pateikti naudotą viešojo sektoriaus organizacijų struktūros modelį bei kitą aktualią informaciją.
1. Apklausos duomenų analizės dokumento parengimo reikalavimai:
0. Dokumentas turi būti sumaketuotas, parengtas lietuvių kalba, laikantis akademinės rašymo kultūros principų.
12.2. Dokumentas turi būti išsamus, aiškus ir pagrįstas patikimais duomenimis bei aiškiomis metodologijomis.
0.  Dokumente turi būti nurodyti visi naudoti šaltiniai.
0. Paslaugos teikėjas parengtą dokumentą Perkančiajai organizacijai pateikia elektronine forma.
[bookmark: part_297c6ad41e7047d2a87fd2471fba6d4d][bookmark: part_7bd0daaae9064ac7aef804a5d2c47e2c][bookmark: part_8eb8998521da4444b76ee7fa04d2df6b]
IV SKYRIUS 
TECHNINIO PASIŪLYMO TURINYS

13. Paslaugos teikėjas turi pasiūlyti ir pagrįsti (remdamasis atlikta situacijos analize, taip pat atsižvelgdamas į šioje specifikacijoje pateiktą apibendrintą informaciją ir reikalavimus) apklausos ir duomenų analizės atlikimo pasiūlymą (toliau – Pasiūlymas).
1. Paslaugos teikėjas Pasiūlyme turi pateikti šią informaciją:
0. viešojo sektoriaus organizacijų apklausos organizavimo koncepciją, kurioje atsispindėtų apklausiamų organizacijų pasiskirstymas, preliminarus apklausos turinys bei apklausos įgyvendinimo metodai;
0. pagal šios specifikacijos 8.1 ir 10.1 papunkčius pasirinktus modelius;
0. Pasiūlymo įgyvendinimo grafiką, išskiriant apklausos ir jos duomenų analizės etapus;
0. sutarties reikalavimuose nurodytą informaciją apie numatomus subrangovus, iš kurios Perkančioji organizacija galėtų spręsti, ar subrangovai užtikrins informacijos, kurią jie sužinos vykdydami įsipareigojimus pagal subrangos sutartį, apsaugą;
0. rizikų valdymo planą, kuriame:
4.  nurodytos veiklos, kurioms gali kilti rizika;
4. nurodyti galimi rizikos šaltiniai ir priežastys;
4. nustatyta rizikos tikimybė ir poveikis;
4. pasiūlyta rizikos valdymo strategija ir priemonės.
1. Paslaugos teikėjas gali nurodyti ir kitą informaciją, kuri, jo manymu, yra svarbi ir reikalinga Paslaugai suteikti.
1. Paslaugos teikėjas, teikdamas Paslaugą, turės vadovautis Pasiūlymu. Bet kokie neesminiai pakeitimai turės būti iš anksto suderinti su Perkančiąja organizacija. Neesminiais pakeitimais laikomi tokie keitimai, kurie nekeičia pirkimo objekto ir tikslo, neturi įtakos galutiniam Paslaugos suteikimo terminui, nėra susiję su pasiūlymų vertinimo kriterijais.
___________________________



Viešojo sektoriaus kibernetinio saugumo būklės analizės techninės specifikacijos
priedas 

APKLAUSOS METU RENKAMOS INFORMACIJOS STRUKTŪRA (PAVYZDINĖ)

1. Informacija apie organizaciją: informacija, apibūdinanti organizaciją ir sudaranti sąlygas ją klasifikuoti pagal Viešojo sektoriaus kibernetinio saugumo būklės analizės techninės specifikacijos 6 punkte nurodytus kriterijus, veiklos sritis ir pan.
1. Informacija apie procesus, tvarką ir naudojamas technologijas kibernetinio saugumo aspektu toliau nurodytomis temomis. 2.1–2.3 papunkčiuose pateiktas pavyzdinis temų sąrašas gali būti išplėstas ar pakoreguotas paslaugos teikėjo iniciatyva, argumentavus siūlymą. Tinklų ir informacinių sistemų sąvoka suprantama taip, kaip ji apibrėžta Lietuvos Respublikos kibernetinio saugumo įstatyme. Projektuojant renkamos informacijos struktūrą, siūloma atsižvelgti į Kibernetinių saugumo reikalavimų aprašą, patvirtintą Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“. Temos:
1. Organizacinės priemonės: su kibernetiniu saugumu ar informacijos saugumu susijusi tvarka, atsakomybės už kibernetinį saugumą ar informacijos saugą priskyrimas ar pasidalijimas, įsigyjamos tinklų ir informacinių sistemų paslaugos ir jų teikėjai, mokymai kibernetinio saugumo ar  informacijos saugumo temomis, kibernetinio saugumo ar  informacijos saugumo reikalavimų integravimas į vykdomus projektus ir viešuosius pirkimus, valdomų ar tvarkomų tinklų ir informacinių sistemų skaičius, rizikų valdymas, incidentų valdymas, veiklos tęstinumo valdymas, įdarbinimo pradžioje ir pabaigoje taikoma su saugumu susijusi tvarka, tinklų ir informacinių sistemų įdiegimas, eksploatavimas, pakartotinis panaudojimas ir likvidavimas.
1. Fizinės priemonės: fizinė prieiga prie organizacijos tinklų ir informacinių sistemų, apsauga nuo fizinių ir aplinkos grėsmių, tinklų ir informacinių sistemų saugumas už organizacijos ribų. 
1. Technologinės priemonės: naudotojų įrenginių valdymas, duomenų prieigos apribojimų valdymas, apsauga nuo kenksmingos programinės įrangos, duomenų kopijų valdymas, atkūrimo testavimas, tinklų ir informacinių sistemų žurnalinių įrašų valdymas, pokyčių valdymas.
_______________________


